REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/317-19

29. novembar 2019. godine

B e o g r a d

**Z A P I S N I K**

**70. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 27. NOVEMBRA 2019. GODINE**

Sednica je počela u 12,00 časova.

Sednici je predsedavao Petar Petrović, predsednik Odbora.

Sednici su prisustvovali članovi Odbora: Slaviša Bulatović, Neđo Jovanović, Mihailo Jokić, dr Aleksandar Martinović, Žarko Mićin, Miletić Mihajlović, Jovan Palalić i Marko Parezanović.

Osim članova Odbora, sednici je prisustvovali i Marijan Rističević, zamenik člana Đorđa Komlenskog, Aleksandra Majkić, zamenik člana Biljane Pantić Pilja i Zoltan Pek, zamenik člana dr Balint Pastora.

Sednici nisu prisustvovali članovi Odbora: Nataša Mićić, Vjerica Radeta, Dušan Petrović, Sreto Perić i Tatjana Macura, niti njihovi zamenici.

Sednici su prisustvovali i Zoran Kasalović, državni sekretar u Ministarstvu državne uprave i lokalne samouprave i Biljana Grandović, Sektor za upravljanje ljudskim resursima u Ministarstvu državne uprave i lokalne samouprave.

Predsednik Odbora je konstatovao da su ispunjeni uslovi za rad i punovažno odlučivanje nakon.

Izneo je predlog da se predloženi dnevni red dopuni tačkom 5. koja glasi: „Utvrđivanje trajanja vremena predviđenog za učešće u diskusiji na javnom slušanju na temu: Predlog zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji“.

Članovi i zamenici članova Odbora **jednoglasno** su prihvatili ovaj predlog.

Predsednik Odbora je predložio da se na osnovu člana 82, člana 92. stav 2, člana 157. stav 2, člana 192. i člana 193. Poslovnika Narodne skupštine, na 70-oj sednici Odbora za pravosuđe, državnu upravu i lokalnu samoupravu, obavi **zajednički jedinstveni i načelni pretres o:**

* Predlogu zakona o izmenama Zakona o platama zaposlenih u javnim agencijama i drugim organizacijama koje je osnovala Republika Srbija, autonomna pokrajina ili jedinica lokalne samouprave, koji je podnela Vlada (broj 120-2724/19 od 1. novembra 2019. godine), u načelu;
* Predlogu zakona o izmenama Zakona o sistemu plata zaposlenih u javnom sektoru, koji je podnela Vlada (broj 120-2723/19 od 1. novembra 2019. godine), u načelu;
* Predlogu zakona o izmenama Zakona o platama službenika i nameštenika u organima autonomne pokrajine i jedinice lokalne samouprave, koji je podnela Vlada (broj 120-2722/19 od 1. novembra 2019. godine), u načelu;
* Predlogu zakona o izmenama Zakona o zaposlenima u javnim službama, koji je podnela Vlada (broj 11-2721/19 od 1. novembra 2019. godine), u načelu.

Članovi i zamenici članova Odbora su **jednoglasno** prihvatili ovaj predlog, nakončega je predsedavajući stavio na glasanje, a članovi Odbora su **jednoglasno** utvrdili u celini sledeći

D n e v n i r e d:

1. Razmatranje Predloga zakona o izmenama Zakona o platama zaposlenih u javnim agencijama i drugim organizacijama koje je osnovala Republika Srbija, autonomna pokrajina ili jedinica lokalne samouprave, koji je podnela Vlada (broj 120-2724/19 od 1. novembra 2019. godine), u načelu;
2. Razmatranje Predloga zakona o izmenama Zakona o sistemu plata zaposlenih u javnom sektoru, koji je podnela Vlada (broj 120-2723/19 od 1. novembra 2019. godine), u načelu;
3. Razmatranje Predloga zakona o izmenama Zakona o platama službenika i nameštenika u organima autonomne pokrajine i jedinice lokalne samouprave, koji je podnela Vlada (broj 120-2722/19 od 1. novembra 2019. godine), u načelu;
4. Razmatranje Predloga zakona o izmenama Zakona o zaposlenima u javnim službama, koji je podnela Vlada (broj 11-2721/19 od 1. novembra 2019. godine), u načelu;
5. Utvrđivanje trajanja vremena predviđenog za učešće u diskusiji na javnom slušanju na temu: Predlog zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji.

**OBJEDINjENI NAČELNI PRETRES** - Razmatranje Predloga zakona o izmenama Zakona o platama zaposlenih u javnim agencijama i drugim organizacijama koje je osnovala Republika Srbija, autonomna pokrajina ili jedinica lokalne samouprave, koji je podnela Vlada (broj 120-2724/19 od 1. novembra 2019. godine), u načelu; Razmatranje Predloga zakona o izmenama Zakona o sistemu plata zaposlenih u javnom sektoru, koji je podnela Vlada (broj 120-2723/19 od 1. novembra 2019. godine), u načelu; Razmatranje Predloga zakona o izmenama Zakona o platama službenika i nameštenika u organima autonomne pokrajine i jedinice lokalne samouprave, koji je podnela Vlada (broj 120-2722/19 od 1. novembra 2019. godine), u načelu; Razmatranje Predloga zakona o izmenama Zakona o zaposlenima u javnim službama, koji je podnela Vlada (broj 11-2721/19 od 1. novembra 2019. godine), u načelu.

**Petar Petrović** je podsetio da se svi predlozi zakona koji su na dnevnom redu sednice Odbora, već više od petnaest dana nalaze u skupštinskoj proceduri, te da su svi članovi i zamenici članova Odbora imali dovoljno vremena da se upoznaju sa njihovom sadržinom.

Otvorio je objedinjenu raspravu, pa kako se niko nije javio za reč, zaključio je raspravu, nakon čega se pristupilo glasanju.

**PRVA TAČKA** - Razmatranje Predloga zakona o izmenama Zakona o platama zaposlenih u javnim agencijama i drugim organizacijama koje je osnovala Republika Srbija, autonomna pokrajina ili jedinica lokalne samouprave, koji je podnela Vlada (broj 120-2724/19 od 1. novembra 2019. godine), u načelu.

**Petar Petrović** je predložio:

-da Odbor odluči da predloži Narodnoj skupštini da prihvati Predlog zakona o izmenama Zakona o platama zaposlenih u javnim agencijama i drugim organizacijama koje je osnovala Republika Srbija, autonomna pokrajina ili jedinica lokalne samouprave, u načelu;

-da za izvestioca Odbora na sednici Narodne skupštine bude određen Petar Petrović, predsednik Odbora.

Članovi i zamenici članova Odbora su **jednoglasno** prihvatiliove predloge.

**DRUGA TAČKA -** Razmatranje Predloga zakona o izmenama Zakona o sistemu plata zaposlenih u javnom sektoru, koji je podnela Vlada (broj 120-2723/19 od 1. novembra 2019. godine), u načelu.

**Petar Petrović** je predložio:

-da Odbor odluči da predloži Narodnoj skupštini da prihvati Predlog zakona o izmenama Zakona o platama zaposlenih u javnim agencijama i drugim organizacijama koje je osnovala Republika Srbija, autonomna pokrajina ili jedinica lokalne samouprave, koji je podnela Vlada, u načelu;

-da za izvestioca Odbora na sednici Narodne skupštine bude određen Petar Petrović, predsednik Odbora.

Članovi i zamenici članova Odbora su **jednoglasno** prihvatiliove predloge.

**TREĆA TAČKA** - Razmatranje Predloga zakona o izmenama Zakona o platama službenika i nameštenika u organima autonomne pokrajine i jedinice lokalne samouprave, koji je podnela Vlada (broj 120-2722/19 od 1. novembra 2019. godine), u načelu.

**Petar Petrović** je predložio:

-da Odbor odluči da predloži Narodnoj skupštini da prihvati Predlog zakona o izmenama Zakona o platama službenika i nameštenika u organima autonomne pokrajine i jedinice lokalne samouprave, koji je podnela Vlada, u načelu;

-da za izvestioca Odbora na sednici Narodne skupštine bude određen Petar Petrović, predsednik Odbora.

Članovi i zamenici članova Odbora su **jednoglasno** prihvatiliove predloge.

**ČETVRTA TAČKA -** Razmatranje Predloga zakona o izmenama Zakona o zaposlenima u javnim službama, koji je podnela Vlada (broj 11-2721/19 od 1. novembra 2019. godine), u načelu.

**Petar Petrović** je predložio:

-da Odbor odluči da predloži Narodnoj skupštini da prihvati Predlog zakona o izmenama Zakona o zaposlenima u javnim službama, koji je podnela Vlada, u načelu;

-da za izvestioca Odbora na sednici Narodne skupštine bude određen Petar Petrović, predsednik Odbora.

Članovi i zamenici članova Odbora su **jednoglasno** prihvatiliove predloge.

**PETA TAČKA** - Utvrđivanje trajanja vremena predviđenog za učešće u diskusiji na javnom slušanju na temu: Predlog zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji.

**Petar Petrović** je predložio da vreme predviđeno za uvodna izlaganja iznosi 10 minuta, a da vreme predviđeno za učešće u diskusiji na javnom slušanju na temu: Predlog zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji, bude ograničeno na 5 minuta, kako bi bilo omogućeno da što veći broj predstavnika udruženja i narodnih poslanika uzme učešće u raspravi, kao i da se u vremenu predviđenom za trajanje javnog slušanja ostavi mogućnost davanja odgovora na neka od pitanja koja budu postavljena.

Članovi i zamenici članova Odbora su **jednoglasno** prihvatiliovaj predlog.

Sednica je završena u 12,25 časova.

SEKRETAR PREDSEDNIK

Sanja Pecelj Petar Petrović